གྲོས་གཞི་འདི་ངས་བསྟུད་མར་ལོ༨ལ་བཏོན་པ་ཡིན།རེ་བ་ལ་རྒྱལ་ཁབ་ཀྱིས་ཁྲིམས་བཙུགས་ཏེ་མི་རིགས་གྲངས་ཉུང་གི་སྐད་ཡིག་ལས་དོན་ལ་ཁག་ཐེག་བྱ་རྒྱུ་དེ་ཡིན་མོད།ད་ལྟའི་བར་དུ་འབྲས་བུ་མ་བྱུངཞེས་ཆི་ཏིག་ཁྲོན་གྱིས་བརྗོད་ཅིང་།ཡང་ཁོ་ན་རེ།རང་རྒྱལ་ནི་མི་རིགས་མང་ལ།སྐད་མང་བ།ཡི་གེ་མང་པའི་རྒྱལ་ཁབ་ཅིག་ཡིན་ལ།ཕན་ཚུན་ཁྱད་པར་ཆེན་པོ་ཡོད་པས།རྒྱལ་ཁབ་སྤྱི་བཀོལ་སྐད་ཡིག་བཅའ་ཁྲིམསཁོ་ནས་ཤིན་ཏུ་མི་འདང་ལ།མི་རིགས་ཚང་མས་བཀོལ་ཆོག་པའི་ཁྲིམས་ལུགས་ཤིག་གིས་ཚད་ལྡན་བཟོ་རྒྱུ་དེ་ཤིན་ཏུ་མཁོ་ཆེ་བ་ཞིག་རེད།མི་རིགས་གྲངས་ཉུང་གི་མང་ཚོགས་ཀྱིས་རྒྱལ་ཁབ་ཀྱིས་རང་གི་སྐད་དང་ཡི་གེ་སློབ་སྦྱོང་དང་བེད་སྤྱོད་དང་འཕེལ་རྒྱས་གཏོང་བའི་ཁེ་དབང་ལ་ཁག་ཐེག་བྱ་ཐུབ་པའི་ཆེད་ཁྲིམས་ཤིག་གང་མགྱོགས་འཛུགས་པའི་རེ་ལྟོས་ཤིན་ཏུ་ཆེཆི་ཏིག་ཁྲོན་གྱིས་སྨྲས་པ།ཁྱད་པར་དུ་ད་ལྟའི་གནས་སྟངས་གསར་པ་དང་འོས་འགན་གསར་པའི་མདུན་དུ་མི་རིགས་གྲངས་ཉུང་གི་སྐད་ཡིག་ལག་ལེན་ཁྲོད་སྲུང་སྐྱོབ་གོ་ཆོད་པ་ཞིག་བྱ་རྒྱ་་དང་།མི་རིགས་གྲངས་ཉུང་གི་སྐད་ཡིག་སློབ་སྦྱོང་དང་རྒྱལ་ཁབ་སྤྱི་བཀོལ་སྐད་ཡིག་གཉིས་ཀྱི་འབྲེལ་བ་ཐག་གཅོད་ལེགས་པ་བྱ་རྒྱུ་དེ་རང་ཅག་གི་མིག་མདུན་དུ་ཇེ་གསལ་ཇེ་གསལ་རེད།རྒྱལ་ཁབ་ཀྱི་ཁྲིམས་ལུགས་མ་ལག་འཐུས་ཚང་བཟོ་བ་དང་མི་རིགས་གྲངས་ཉུང་གི་སྐད་ཡིག་ཁྱབ་ཁོངས་ཀྱི་ཁྲིམས་ལུགས་མ་ལག་འཐུས་ཚང་བཟོ་བར་དམིགས་ནས།དུས་ཐོག་ཏུཀྲུང་གོའི་མི་རིགས་གྲངས་ཉུང་གི་སྐད་ཡིག་བཅའ་ཁྲིམསབཟོ་རྒྱུ་དེ་རང་རྒྱལ་གྱི་བཅའ་ཁྲིམས་འཛུགས་སྐྲུན་དང་སྐད་ཡིག་ལས་དོན་ཕྱོགས་ཡོངས་སྐྱོན་བྲལ་ངང་ཡར་རྒྱས་འགྲོ་རྒྱུར་མེད་དུ་མི་རུང་བ་ཞིག་རེད